Пуснах молба за напускане на работа поради смяна на позицията немога да я работя заради здравословен проблем но шефката ми се заяжда с мен и иска да ме уволни дисциплинарно,моляеи посъвейтвайтеме как да постъпя




Здраеейте
=========

 

Здравейте.  

При невъзможност на работника или служителя да изпълнява възложената му работа поради болест, довела до трайно намалена работоспособност, или по здравни противопоказания въз основа на заключение на трудово-експертната лекарска комисия, той не дължи предизвестие, а единствено следва да пусне молба, вследствие на която трудовото правоотношение ще следва да се счита за прекратено.  

В случай на здравни противопоказания, обаче, прекратяването не се допуска, ако при работодателя има друга работа, подходяща за здравното състояние на работника или служителя и той е съгласен да я заеме.  

Тоест, ако имате заключение на ТЕЛК, което да потвърждава, че здравословният Ви проблем не Ви позволява да работите на новата си позиция, с подаването на молбата Ви за напускане на това основание трудовият договор следва да се счита за прекратен.  

Ако не разполагате с такова заключение, можете да подадете молба за прекратяване на договора Ви с предизвестие и да изчакате неговия срок да изтече. Ако, докато този срок тече, не искате да ходите на работа, можете да пуснете неплатен отпуск, ако работодателят Ви разреши или да вземете платен отпуск, ако имате неползван такъв.


